শুক্রাণু
মানব শুক্রাণু হ্যপ্লয়েড কোষ অর্থাৎ এতে ক্রোমোসোমের সংখ্যা এর উৎপাদক কোষের ক্রোমোসোম সংখ্যার অর্ধেক। মানব শুক্রাণুতে ২৩টি ক্রোমোসোম থাকে যা ডিম্বাণুর ২৩টি ক্রোমোসোমের সাথে যুক্ত হয়ে ২x২৩ ক্রোমোসোম বিশিষ্ট ডিপ্লয়েড জাইগোট সৃষ্টি করে।
শুক্রাণুর আকার বিভিন্ন জীবে বিভিন্ন হয়ে থাকে এবং এটি শুক্রাণুর একটি বিশেষ বৈশিষ্ট যার মাধ্যমে একটি জীব থেকে অন্য জীবকে আলাদাভাবে চিহ্নিত করা যায়।
পলিস্পার্মি
জীববিজ্ঞানে পলিস্পার্মি "()" বলতে এমন কোনো ডিম্বাণুকে বোঝানো হয় যা একাধিক শুক্রাণু দ্বারা নিষিক্ত হয়েছে। ডিপ্লয়েড জীবের ক্রোমোজোমে সাধারণত দুটি অনুলিপি থাকে যার একটি আসে পিতা থেকে, অপরটি আসে মাতা থেকে। অন্যদিকে পলিস্পার্মি সংঘটিত কোষে দুইয়ের অধিক ক্রোমোজোমের অনুলিপি বিদ্যমান। এক্ষেত্রে একটি অনুলিপি ডিম্বাণু থেকে আসে এবং অবশিষ্টগুলো আসে একাধিক শুক্রাণু হতে। এভাবে গঠিত জাইগোট অধিকাংশ সময়ই টিকে থাকতে অক্ষম হয়। ডিম্বাণু ভেদ করে নিষিক্তকরণে শুক্রাণুর অতি দক্ষতা পলিস্পার্মি ঘটার একটি মুখ্য কারণ। এমন পরিস্থিতি প্রায়শই স্ত্রীর জন্য ক্ষতিকর। অন্যভাবে বলতে গেলে, অসংখ্য শুক্রাণুর মধ্যে পুরুষ-পুরুষ প্রতিযোগিতায় তা উপচে পড়ে সৃষ্টি করে "যৌন সংঘাতের" (; কোনো নির্দিষ্ট প্রজাতির স্ত্রী ও পুরুষের মধ্যকার যৌনক্রিয়ায় উভয়েই ভিন্নভাবে "লাভবান" হওয়াকে জীববিজ্ঞানের ভাষায় বলা হয় যৌন সংঘাত। "লাভবান" বলতে বোঝানো হয়— বংশগতি বজায় রাখা ও পরবর্তী প্রজন্মে জিন সঞ্চালন।)।